11) **Ocuparea prin concurs naţional a posturilor didactice/catedrelor declarate vacante/rezervate în învăţământul preuniversitar:**

 a) înregistrarea, analizarea şi soluţionarea cererilor de concediu fără plată în consiliile de administraţie ale unităţilor de învăţământ şi transmiterea situaţiei la inspectoratele şcolare

 **Până la 20 mai 2019**

 b) verificarea şi publicarea listei finale reactualizate cu posturile didactice/catedrele vacante/rezervate pentru concurs

 **Termen: 22 mai 2019**

 c) înregistrarea la inspectoratele şcolare a dosarelor de înscriere a candidaţilor la concursul de ocupare a posturilor didactice/catedrelor vacante/rezervate, inclusiv pentru absolvenţii promoţiei 2019; depunerea dosarelor de către cadrele didactice titulare în vederea soluţionării reducerilor de activitate apărute în perioada aprilie - mai 2019

 **Perioada: 22 - 29 mai 2019**

 d) verificarea şi avizarea dosarelor candidaţilor de către comisia judeţeană/a municipiului Bucureşti de organizare şi desfăşurare a concursului şi consilierul juridic al inspectoratului şcolar

 **Perioada: 23 - 30 mai 2019**

 e) validarea înscrierii, prin semnătură, de către candidaţi sau împuterniciţii acestora, prin procură notarială, în original,conform graficului stabilit de comisia de organizare şi desfăşurare a concursului; neprezentarea la validare a absolvenţilor din promoţiile anterioare atrage după sine anularea înscrierii la concurs

 **Perioadele: 30 - 31 mai 2019; 10 - 12 iulie 2019 pentru absolvenţii promoţiei 2019/absolvenţii 2019 ai programelor de pregătire psihopedagogică oferite de departamentele pentru pregătirea personalului didactic/departamentele de specialitate**

**cu profil psihopedagogic**

 *NOTĂ:*

 *În mod excepţional, absolvenţii promoţiei 2019 (studiilor medii/postliceale/universitare de licenţă/universitare de masterat/departamentelor pentru pregătirea personalului didactic/departamentelor de specialitate cu profil psihopedagogic)*

*pot să prezinte adeverinţa de absolvire a studiilor/programului de pregătire psihopedagogică şi să valideze fişa de înscriere în data de 17 iulie 2019. Absolvenţii promoţiei 2019 pot participa la proba scrisă în cadrul concursului naţional pentru ocuparea posturilor didactice/catedrelor declarate vacante/rezervate numai după prezentarea adeverinţei de absolvire a studiilor/programului de pregătire psihopedagogică.*

 f) afişarea listei candidaţilor înscrişi şi a graficului privind susţinerea probelor practice/orale şi a inspecţiilor speciale la clasă

 **Termen: 3 iunie 2019**

 g) organizarea şi desfăşurarea probelor practice/orale şi a inspecţiilor speciale la clasă

 **Perioada: 3 - 28 iunie 2019**

 *NOTĂ:*

 *În perioada 31 mai - 28 iunie pot participa la probele practice/orale şi la inspecţiile la clasă şi cadrele didactice titulare rămase cu reducerea de activitate nesoluţionată sau a căror reducere de activitate a apărut în perioada aprilie - iunie 2019.*

 h) desfăşurarea probei scrise

**Termen: 17 iulie 2019**

 i) comunicarea rezultatelor

 **Termen: 23 iulie 2019**

 j) înregistrarea contestaţiilor la inspectoratele şcolare şi transmiterea acestora la centrele de evaluare

 **Perioada: 23 - 24 iulie 2019**

 k) rezolvarea contestaţiilor

 **Perioada: 24 - 29 iulie 2019**

 l) comunicarea rezultatelor finale

 **Termen: 30 iulie 2019**

 m) repartizarea candidaţilor cu media de repartizare minimum 7 (şapte), conform art. 62 alin. (8) din Metodologie, indiferent de statutul acestora, pe posturi didactice/catedre vacante publicate, pentru angajare cu contract individual de muncă pe perioadă nedeterminată, la nivelul judeţului în care au susţinut proba practică sau inspecţia specială la clasă în profilul

postului, indiferent de judeţul în care au susţinut proba scrisă, ierarhizaţi pe o listă unică, în ordinea descrescătoare a mediilor de repartizare

 **Termen: 31 iulie 2019**

 n) şedinţă de repartizare, în ordine, a:

 (i) cadrelor didactice titulare rămase cu reducerea de activitate nesoluţionată prin completarea normei didactice pe perioadă determinată sau nedeterminată prin transfer pentru soluţionarea restrângerii de activitate ori prin detaşare în interesul învăţământului pentru restrângere nesoluţionată;

 (ii) candidaţilor cu statut de cadre didactice titulare în învăţământul preuniversitar anterior înscrierii la concurs, care au obţinut media de repartizare minimum 7 (şapte), sau cadre didactice debutante din învăţământul preuniversitar de stat şi

particular prevăzute la art. 21 alin. (4) şi (6) din Metodologie, care au promovat examenul naţional pentru obţinerea definitivării în învăţământ, sesiunea 2019, conform art. 62 alin. (8) din Metodologie, pe posturi didactice/catedre vacante complete, indiferent de viabilitatea acestora, la nivelul judeţului în care au susţinut proba practică sau inspecţia specială la

clasă în profilul postului, indiferent de judeţul în care au susţinut proba scrisă, ierarhizaţi pe o listă unică, în ordinea descrescătoare a mediilor de repartizare, cu păstrarea statutului de cadru didactic titular

 **Termen: 1 august 2019**

 o) reactualizarea listei posturilor didactice/catedrelor

 **Termen: 1 august 2019**

 p) emiterea şi comunicarea deciziilor de repartizare pe post/catedră

 **Perioada: 2 - 19 august 2019**